Երեկոյի երկրորդ մասով, օրուան պատգամը փոխանցեց Համազգայինի շրջանային վարչութեան ներկայացուցիչ Անիթա Հաւաթեանը, որ յիշեց Համազգայինի իւրայատուկ դերակատարութիւնը՝ հայ մշակոյթն ու արուեստը պահպանելու գործին մէջ: Ան շնորհակալութիւն յայտնեց օրուան կազմակերպիչ մարմինին եւ «Յովհաննէս Թումանեան» մասնաճիւղի վարչութեան, որ «ջանք չի խնայեր յառաջացնելու Համազգայինի գործունէութիւնը գաղութէն ներս», ըսաւ ան: Ապա հակիրճ կերպով ներկայացուց օրուան աստղին կենսագրականը եւ բեմ հրաւիրեց յունահայ կիթառիստ Եաքովոս Քոլանեանը՝ ներկայացնելու իր ելոյթը: